**Molėtų rajono savivaldybės taryba**

**SPRENDIMAS**

**Dėl SAVIVALDYBĖS TURTO PERDAVIMO UAB „MOLĖTŲ vanduo“ pagal turto patikėjimo sutartį**

2021 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 30 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.2 papunkčiu, 23 punktu, atsižvelgdama į Molėtų rajono savivaldybės administracijos direktoriaus 2021 m. vasario 17 d. įsakymą Nr. B6-139 „Dėl Molėtų rajono savivaldybės turto pripažinimo nereikalingu“ ir uždarosios akcinės bendrovės „Molėtų vanduo“ 2021 m. vasario 10 d. prašymą Nr. IS-28 „Dėl turto perdavimo“,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybei nuosavybės teise priklausantį ilgalaikį materialųjį turtą – traktorinę priekabą, valstybinis Nr. 6703 LN, uždarajai akcinei bendrovei „Molėtų vanduo“ (kodas 167524751) pagal turto patikėjimo sutartį 5 (penkeriems) metams savivaldybės savarankiškosios funkcijos – geriamojo vandens tiekimo ir nuotekų tvarkymo organizavimas – įgyvendinimui. Turto įsigijimo vertė 579,24 Eur, likutinė vertė 2021 m. vasario 1 d. – 0,00 Eur. Šiuo metu turtas apskaitytas Molėtų rajono savivaldybės administracijos balanse.
2. Įgalioti Molėtų rajono savivaldybės administracijos direktorių pasirašyti 1 punkte nurodyto turto patikėjimo sutartį ir turto perdavimo ir priėmimo aktą.

           Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika